Lionel Richie

Lionel Brockman Richie jr. () er ein USA-amerikansk songar, låtskrivar, komponist, multi-instrumentalist, plateprodusent, skodespelar og fjernsynsdommar. Han spelte i funk- og soulbandet Commodores og hadde ein solokarriere som gjorde han til ein av dei mest populære balladesongarane i 1980-åra. 

Frå og med 1968 var Richie medlem av Commodores. The Commodores vart ei populær soulgruppe og gav ut fleire album med ein dansbar, funky stil, og songar som «Machine Gun» og «Brick House». Etter kvart byrja Richie å skrive og synge meir romantiske, easylistening-balladar som «Easy», «Three Times a Lady», «Still» og «Sail On». Richie lanserte solokarrieren sin i 1982 og debutalbumet hans som soloartist, Lionel Richie, inneheld tre hitsinglar: «Truly», som gjekk til topps i USA, og topp 5-hittane «You Are» og «My Love». Albumet nådde tredjeplassen på den amerikanske albumlista og selde over fire millionar eksemplar. Oppfølgjaren hans i 1983, Can't Slow Down, selde over det dobbelte og gjorde han til ei av dei store internasjonale superstjernene. Han var òg medlåtskrivar på den veldedige singelen «We Are the World» med Michael Jackson, som selde over 20 million eksemplar.

I løpet av karrieren har Richie seld over 90 millionar plater verda over, noko som gjer han til ein av dei bestseljande artistane gjennom tidene. Han vann Grammyprisen for årets album med Can't Slow Down, og har mellom anna òg vunne Grammyprisen for årets produsent i 1985 og årets mannlege popsong for «Truly» i 1983. Richie har òg blitt nominert til to Golden Globe-prisar og vann den eine. I 1982 var han nominert for beste originale song for filmen Endless Love. I 1986 vann han Golden Globe for beste original song for «Say You, Say Me», som var i filmen White Nights. Songen vann òg Oscarprisen for beste originale song. I 2016 fekk den høgaste æresprisen til Songwriters Hall of Fame, Johnny Mercer-prisen. Han har vore dommar i songkonkurransen American Idol.

Diskografi

Studioalbum
 Lionel Richie (1982)
 Can't Slow Down (1983)
 Dancing on the Ceiling (1986)
 Louder Than Words (1996)
 Time (1998)
 Renaissance (2000)
 Just for You (2004)
 Coming Home (2006)
 Just Go (2009)
 Tuskegee (2012)

Filmar
 1977: Scott Joplin  (med The Commodores)
 1978: Thank God It's Friday  (med The Commodores)
 1991: Truth or Dare  (dokumentar)
 1996: The Preacher's Wife
 1998: Pariah
 2007: The Simpsons  (episode: «He Loves to Fly and He D'ohs»)
 2011: Who Do You Think You Are?
 2011: Lionel Richie: Dancing On the Ceiling (del av dokumentarserien Black Music Legends of the 1980s på BBC Four)
 2014:  Oprah Winfrey's Master Class
 2018 American Idol
 2019 American Idol
 2020 Jeopardy! The Greatest of All Time

Kjelder

Denne artikkelen bygger på «Lionel Richie» frå ,  den 13. juli 2021. 
 oppgav desse kjeldene:

Bakgrunnsstoff




Kategori:Afroamerikanske songarar
Kategori:Afroamerikanske pianistar
Kategori:Afroamerikanske låtskrivarar
Kategori:USA-amerikanske pianistar
Kategori:USA-amerikanske popsongarar
Kategori:USA-amerikanske saksofonistar
Kategori:USA-amerikanske låtskrivarar
Kategori:USA-amerikanske rhythm and blues-klaverspelarar
Kategori:USA-amerikanske rhythm and blues-songarar
Kategori:USA-amerikanske soul-klaverspelarar
Kategori:USA-amerikanske soulsongarar
Kategori:Ballademusikarar
Kategori:Oscarvinnarar
Kategori:Commodores-medlemmar
Kategori:Golden Globe-vinnarar
Kategori:Grammy-vinnarar
Kategori:Kennedy Center-prisen
Kategori:Motown-artistar
Kategori:Musikarar frå Illinois
Kategori:Folk frå Tuskegee i Alabama